కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
మెల్‌బోర్న్‌లో సెంచరీలు కొడతా: రహానె
ఈ ఏడాది ఆరంభంలో దక్షిణాఫ్రికా, ఆ తర్వాత ఇంగ్లాండ్ పర్యటన‌‌కి వెళ్లిన రహానె కనీసం ఒక శతకం కూడా సాధించలేకపోయాడు. తాజాగా ఆస్ట్రేలియా గడ్డపైనా అతను మూడంకెల స్కోరుని అందుకోవడంలో తడబాటుని కొనసాగిస్తున్నాడు.
Samayam Telugu | Updated:
Dec 24, 2018, 03:22PM IST
మెల్‌బోర్న్‌లో సెంచరీలు కొడతా: రహానె
ఆస్ట్రేలియాతో మెల్‌బోర్న్ వేదికగా బుధవారం నుంచి ప్రారంభంకానున్న మూడో టెస్టు మ్యాచ్‌లో తాను సెంచరీలు సాధిస్తానని భారత మిడిలార్డర్ బ్యాట్స్‌మెన్ అజింక్య రహానె ధీమా వ్యక్తం చేశాడు. సిరీస్‌లో ఇప్పటికే రెండు టెస్టులు ముగియగా.. రెండు అర్ధశతకాలు బాదిన రహానె.. విరాట్ కోహ్లి, చతేశ్వర్ పుజారా తర్వాత అత్యధిక పరుగులు చేసిన భారత బ్యాట్స్‌మెన్‌గా కొనసాగుతున్నాడు.
ఈ ఏడాది ఆరంభంలో దక్షిణాఫ్రికా, ఆ తర్వాత ఇంగ్లాండ్ పర్యటన‌‌కి వెళ్లిన రహానె కనీసం ఒక శతకం కూడా సాధించలేకపోయాడు. తాజాగా ఆస్ట్రేలియా గడ్డపైనా అతను మూడంకెల స్కోరుని అందుకోవడంలో తడబాటుని కొనసాగిస్తున్నాడు. మొత్తంగా.. ఈ ఏడాది విదేశీ పర్యటనల్లో 19 ఇన్నింగ్స్‌ల్లో కలిపి రహానె చేసిన పరుగులు 609కాగా.. ఇందులో ఐదు అర్ధశతకాలు మాత్రమే ఉన్నాయి.
‘మెల్‌బోర్న్‌ టెస్టులో కచ్చితంగా సెంచరీ సాధిస్తాను. ఒకటి కాదు.. రెండు శతకాలను అందుకుంటా. అడిలైడ్ (తొలి) టెస్టు నుంచి నా బ్యాటింగ్ మెరుగుపడింది. మెల్‌బోర్న్‌లోనూ పరిస్థితుల్ని వేగంగా అర్థం చేసుకుని.. బ్యాటింగ్‌ చేస్తాను. అయితే.. ఇక్కడ వ్యక్తిగత రికార్డుల కోసం నేను ఆడను. జట్టు ప్రయోజనాలే నాకు ముఖ్యం. పెర్త్ టెస్టు తర్వాత వారం రోజులు విశ్రాంతి దొరికింది. కాబట్టి.. నూతనుత్తేజంతో మూడో టెస్టు ఆడతాం’ అని రహానె వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.